stanford-oval/wikipedia huggingface dataset:
I Didn’t Know What Time It Was

”I Didn’t Know What Time It Was” on Richard Rodgersin säveltämä ja Lorenz Hartin sanoittama musiikkikappale vuoden 1939 Broadway-musikaalista Too Many Girls. Kappaleen lauloivat musikaalissa Marcy Westcott ja Richard Kollmar. Ensimmäisen nauhoituksen teki Benny Goodmanin orkesteri noin kuukautta ennen musikaalin ensi-iltaa. Kappaleesta on tullut suosittu jazzstandardi, ja sen ovat nauhoittaneet muun muassa Billie Holiday, Sonny Clark, Art Blakey, Art Tatum, Benny Golson ja Cassandra Wilson.
Too Many Girls -musikaalin elokuvaversiossa vuonna 1940 kappaleen esitti Lucille Ball Trudy Erwinin dubbaamana. Frank Sinatra lauloi kappaleen vuoden 1959 elokuvassa Ystävämme Joey, ja vuoden 1992 elokuvassa Omaa luokkaansa sen esitti James Taylor.
Kappale on rakenteeltaan AABA-muotoinen. Sävellaji vaihtelee G-duurin ja rinnakkaissävellaji e-mollin välillä. Rodgers käyttää usean mollisoinnun päällä painokasta melodianuottia undesimin korkeudella pohjasävelen yläpuolella.
Tamil Nadu

| Tamil Nadu தமிழ் நாடு |
| --- | --- |

 Sijainti
 Koordinaatit: 13°5′24″N, 80°16′12″E 
Valtio:  Intia
Alue:  Etelä-Intia
Hallinto:  
 – hallinnollinen keskus:  Chennai
Pinta-ala:  130 060 km²
Väkiluku (2011):  72 147 030
 – väestötiheys:  554,7 as./km²
Kielet:  tamili
Lyhenteet:  
 – ISO 3166:  IN-TN
 
tn.gov.in
Tamil Nadu (tamiliksi தமிழ் நாடு, Tamiḻ Nāṭu, ’Tamilien maa’) on Intian osavaltio maan eteläkärjessä. Osavaltion kaakkoispuolella sijaitsee Sri Lanka, jossa on huomattava tamilivähemmistö.
Osavaltion pinta-ala on 130 060 km² ja sen asukasluku oli 72 147 030 vuonna 2011.
Maantiede

Tamil Nadu ulottuu Intian eteläkärkeen, ja sen itä- ja eteläpuolella on Intian valtameri. Läntinen naapuri on Keralan osavaltio, luoteessa on Karnataka ja pohjoisessa Andhra Pradesh.
Suurimmat joet ovat Kaveri, Ponnaiyar, Palar, Vaigai ja Tambraparni.
Tamil Nadun suurin kaupunki on sen pääkaupunki Chennai. Muita suuria väestökeskittymiä ovat Coimbatore ja Madurai.
Osavaltiossa on kolme Unescon maailmanperintökohdetta: Cholan elävät temppelit, Mahabalipuramin monumentit ja Nilgiri Mountain Railway.
Historia

Tamil Nadun historia alkaa kolmesta tamilien kuningaskunnasta: Chera, Chola ja Pandya. Ne loivat ulkomaansuhteita ja kävivät laajalla alueella kauppaa jo länsimaisen ajanlaskun alkamisen aikoihin. 600-luvulta 900-luvulle alueella käytiin monia sotia. Samaan aikaan hindulaisuus nousi johtavaksi uskonnoksi.
Tamil Nadun siirtomaakauden aloitti Englannin Itä-Intian kauppakomppania. Intian itsenäistyessä Madrasin osavaltion rajat määritettiin kielellisten rajojen mukaan: Madrasin osavaltion nimi muutettiin Tamil Naduksi vuonna 1969.
Väestö

Tamil Nadun asukasluku oli Intian vuoden 2011 väestönlaskennan mukaan runsaat 72 miljoonaa. Vuoden 2001 vastaavassa laskennassa asukasluku oli 62 miljoonaa ja ennuste vuodelle 2019 on 82 miljoonaa.
Vuonna 2011 väestöstä 80 % oli lukutaitoisia. Hinduja oli 87,58 %, kristittyjä 6,12 % ja muslimeita 5,86 %.
Koulutus

Vuonna 2008 osavaltiossa toimi 40 yliopistoa ja 444 opistoa.
Tamil Nadulla on pitkät perinteet tekniikan alan koulutuksessa: ensimmäinen alan oppilaitos valmistui vuonna 1794. Lukuvuonna 2006–2007 teknisiä kouluja ja opistoja toimi yhteensä 248. Osavaltion oppilaitoksista valmistuu vuosittain noin 100 000 insinööriä.
Noin 98 prosenttia 6–11-vuotiaista kävi koulua vuonna 2005–2006. Monet oppilaat lopettavat kuitenkin koulunsa varhain: 14–16-vuotiaista tytöistä koulussa on enää 75 % ja pojista 79 %, ja seuraavassa ikäluokassa (16–18-vuotiaat) tytöistä käy koulua 46 % ja pojista 41 %.
Galleria

Shore Temple Mahabalipuramissa
Kodaikanal, tunnettu turistikohde Tamil Nadussa
Riisipeltoja lähellä Nagerkoviliä
Aiheesta muualla

Kuvia tai muita tiedostoja aiheesta Tamil Nadu Wikimedia Commonsissa
Matkaopas aiheesta Tamil Nadu Wikivoyagessa (englanniksi)
Intian osavaltiot ja territoriot
Osavaltiot: Andhra Pradesh | Arunachal Pradesh | Assam | Bihar | Chhattisgarh | Goa | Gujarat | Haryana | Himachal Pradesh | Jammu ja Kashmir | Jharkhand | Karnataka | Kerala | Länsi-Bengali | Madhya Pradesh | Maharashtra | Manipur | Meghalaya | Mizoram | Nagaland | Odisha | Punjab | Rajasthan | Sikkim | Tamil Nadu | Telangana | Tripura | Uttarakhand | Uttar Pradesh
Liittovaltion alueet: Andamaanit ja Nikobaarit | Chandigarh | Dadra ja Nagar Haveli ja Daman ja Diu | Lakshadweep | Puducherry
Pääkaupunkialue: Delhi
Thomas Müntzer

Thomas Müntzerin muotokuva 1500-1600-luvulta.
Thomas Müntzer (n. 1490, Stolberg, Stolbergin kreivikunta – 27. toukokuuta 1525, Mühlhausen) oli saksalainen radikaali teologi uskonpuhdistuksen alkaessa. Nykyään hänet muistetaan toimistaan Saksalais-roomalaisen keisarikunnan talonpoikaissodan aikana.
Müntzer syntyi noin vuonna 1490. Koulutukseltaan hän oli pappi. Vuonna 1519 hän tapasi uskonpuhdistaja Martti Lutherin Leipzigin kaupungissa. Myöhemmin hän pääsi Lutherin suosituksella papiksi Zwickaun kaupunkiin. Zwickaussa toimiessaan häneen tarttui aatteita  radikaaleilta Zwickaun profeetoilta. Näiden ajatuksiin kuului muun muassa jumalattomien ja turmeltuneen papiston nopea syrjäyttäminen. Myös Müntzer alkoi saarnata radikaalimmin ja joutui siksi pakenemaan Böömiin. Prahan manifestissa Müntzer esitteli periaatteensa: "kirjoitusten kuolleet kirjaimet" tuli korvata "elävän Hengen lahjoilla", ja lisäksi "Pappien ja apinoiden kirkon" tilalle tulisi "Jumalan valittujen ystävien seurakunta".
Vuodet 1523−1524 Müntzer oli Allstedtissa, missä hän saksalaisen messun laatimisen ohella yritti saada maallisia ruhtinaita liittymään taisteluun katolista kirkkoa vastaan. Luther sen sijaan vaati saksalaisia ruhtinaita "torjumaan ilkivaltaa ja ehkäisemään kapinan". Müntzerin oli paettava Mühlhauseniin. Siellä hän kirjoitti teoksen Hyvin aiheellinen puolustuspuhe ja vastaus Wittenbergin hengetöntä, lauhkeaa lihaa vastaan. Teoksessaan hän puolustautui kapinasyytöksiltä ja kutsui Lutheria "hissuttelijaksi", "mielistelijäparaksi" ja "tohtori Valehtelijaksi". Samoin hän syytti Lutherin "paistattelevan ruhtinaiden suosiossa".
Leviävä uskonpuhdistusliike herätti laajaa levottomuutta Saksalais-roomalaisen keisarikunnan alueen talonpoikien keskuudessa. Talonpoikaissotana tunnetun protestiliikkeen taustalla piili useita uskonpuhdistukseen liittyviä ajatuksia. Uskonpuhdistaja ja  radikaali teologi Müntzer vaikutti paljolti siihen, että talonpojat uskoivat taistelevansa tasa-arvoisen "Jumalan valtakunnan" puolesta. Ruhtinaat ja maanomistajat kävivät talonpoikia vastaan omilla joukoillaan, joiden varustelu ja organisointi oli huomattavasti kapinaliikettä korkeammalla tasolla. Kapina tukahdutettiin, ja arviolta 100 000 kapinaan osallistunutta talonpoikaa teloitettiin. Myös Müntzer vangittiin, ja hänet teloitettiin miekalla 27. toukokuuta 1525 kidutuksen jälkeen.
Aiheesta muualla

Kuvia tai muita tiedostoja aiheesta Thomas Müntzer Wikimedia Commonsissa
I Disappear

| ”I Disappear” Metallica |
| --- | --- | --- |

Singlen tiedot
 Albumilta: Mission: Impossible II Soundtrack
 Julkaistu: 2000
 Tuottaja(t): Bob Rock, James Hetfield, Lars Ulrich
 Tyylilaji: heavy metal
 Kesto: 04.26
 Levy-yhtiö: Warner Bros. Records
Listasijoitukset
  2.
Metallican muut singlet
| ”No Leaf Clover” 2000 | ”I Disappear” 2000 | ”St. Anger” 2003 |
”I Disappear” on Metallican kappale, joka on tehty elokuvaan Vaarallinen tehtävä II. Metallica julkaisi sen singlenä vuonna 2000. Tämä on viimeinen Metallican tekemä studiojulkaisu, jolla Jason Newsted on vielä mukana.
Kappale löytyi vuonna 2000 Napster-nimisestä P2P-tiedostojenjakoverkosta ennen virallista julkaisupäiväänsä. Tapahtuma oli merkittävä tekijä nettipiratismin tuomisessa julkisuuteen.[lähde? ] Tätä seurasi merkittävä oikeudenkäynti Napsteria vastaan, minkä yhtenä johtohahmona toimi Metallican rumpali Lars Ulrich.[lähde? ]
Kappaleesta tehtiin myös musiikkivideo, jonka ohjasi Wayne Isham.
I Do, I Do, I Do, I Do, I Do

| ”I Do, I Do, I Do, I Do, I Do” Abba |
| --- | --- | --- |

Singlen tiedot
 Albumilta: Abba
 Äänitetty : helmikuu 1975
 Julkaistu: 21. huhtikuuta 1975
 Tuottaja(t): Benny Andersson Björn Ulvaeus
 Tyylilaji: poprock
 Kesto: 03.18
 Levy-yhtiö: Polar Music
Abban muut singlet
| ”I’ve Been Waiting for You” 1975 | ”I Do, I Do, I Do, I Do, I Do” 1975 | ”Bang-A-Boomerang” 1975 |
I Do, I Do, I Do, I Do, I Do on ruotsalaisen Abba-yhtyeen musiikkikappale vuodelta 1975. Kappaleen sävelsivät ja sanoittivat Benny Andersson, Björn Ulvaeus ja Stig Anderson. Se julkaistiin seitsentuumaisena singlenä huhtikuussa 1975 b-puolenaan ”Rock Me”. Kappaleen päälaulajat ovat Agnetha Fältskog ja Anni-Frid Lyngstad.
”I Do, I Do, I Do, I Do, I Do” nousi musiikkilistojen ykköseksi Ranskassa, Sveitsissä, Etelä-Afrikassa, Australiassa ja Uudessa-Seelannissa. Yhdysvaltain Billboard Hot 100 -listalla se ylsi sijalle 15.
”I Do, I Do, I Do, I Do, I Do” oli mukana musikaalissa Mamma Mia! (1999).
Käännös suomeksi
I Didn’t Know

|  I Didn’t Know |
| --- | --- |
 Serhat esittämässä kappaletta ensimmäisen semifinaalin harjoituksissa.
Kappaleen tiedot
Esittäjä(t):  Serhat
Tyylilaji:  Disco
Säveltäjä(t):  Olcayto Ahmet Tuğsuz
Sanoittaja(t):  Nektarios Tyrakis
Euroviisutiedot
Vuosi:  2016
Maa:  San Marino
Kieli:  englanti
Sijoitus semifinaalissa:  12.
Pisteet semifinaalissa:  68
Sanat:  sanoitus
Video:  videolinkki
I Didn’t Know (suom. En tiennyt) on turkkilaisen laulajan Serhatin kappale, jolla hän edusti San Marinoa Eurovision laulukilpailussa 2016. Kappaleen on säveltänyt Olcayto Ahmet Tuğsuz ja sanoittanut Nektarios Tyrakis. Alun perin kilpailuun piti lähettää kappaleen balladiversio, mutta sen saaman huonon vastaanoton jälkeen se vaihdettiin discoversioon.
Kappale kilpaili Eurovision laulukilpailun ensimmäisessä semifinaalissa, jossa se sai 68 pistettä jääden sijalle 12 eikä päässyt finaaliin.
Tell Me Your Wish (Genie)

| Tell Me Your Wish (Genie) Girls’ Generation |
| --- | --- | --- |

EP-levyn tiedot
 Äänitetty : helmikuu-kesäkuu 2009
 Julkaistu: 29. kesäkuuta 2009
 Tuottaja(t): Lee Soo Man, Yoo Young-jin, Kenzie
 Tyylilaji: dancepop, elektropop, teini-pop, R&B
 Kesto: 21.52
 Levy-yhtiö: SM Entertainment
Girls’ Generationin muut julkaisut
| Gee 2009 | Tell Me Your Wish (Genie) 2009 | Oh! 2010 |
Tell Me Your Wish (Genie) (kor. 소원을 말해봐 (Genie)) on toinen minialbumi eteläkorealaiselta tyttöyhtyeeltä Girls’ Generation, joka julkaistiin 29. kesäkuuta 2009. Albumin ovat tuottaneet säveltäjät Yoo Young-jin, Kenzie, Hwang Seong-Je ja Kim Jin-Hwan.
Musiikkityyli

Albumi sisältää yhteensä kuusi kappaletta, mukaan lukien samannimisen nimikkosinglen. Albumin ensimmäinen single ”Tell Me Your Wish (Genie)” on elektroninen eurodance-kappale, jossa on raskas syntetisaattori-intro. Sanojen teema perustuu kappaleen nimeen ”Genie”, joka tarkoittaa lampunhenkeä. ”Etude” on pop-kappale, jossa keskitytään suloiseen tunnelmaan. ”Girlfriend” on 1980-luvun diskokappale, ja ”Boyfriend” on dancepopkappale, jossa on elementtejä elektronisesta tanssimusiikista. ”My Child” on pianointroineen gospel- ja klassisen musiikin yhteensulautuma. ”One Year Later” on pehmeä balladi, jonka laulavat Jessica ja SHINee yhtyeen Onew. Duetto oli mukana MBC:n televisiodraamassa Pasta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | Tell Me Your Wish (Genie) (kor. 소원을 말해봐 (지니)) | Yoo Young-jin | Anne Judith Wik, Robin Jensen, Ronny Svendsen, Nermin Harambasic, Fridolin Nordso, Yoo Young-jin | Yoo Han Jin | 03.50 |  |  |  |  |
| 2. | Etude (kor. 에뛰드) | Hwang Sung Je (BJJMusic), Yoo Jeni | Hwang Sung Je (BJJMusic) | Hwang Sung Je (BJJMusic) | 03.13 |  |  |  |  |
| 3. | Girlfriend (kor. 여자친구) | Kim Jung Bae | Kenzie | Kenzie | 03.19 |  |  |  |  |
| 4. | Boyfriend (kor. 남자친구) | Kim Ji Hoo | Carsten Lindberg, Joachim Svares | The Great Danes and JoJo Bee | 03.50 |  |  |  |  |
| 5. | My Child (kor. 동화) | Hwang Sung Je (BJJMusic), Yoo Jeni | Hwang Sung Je (BJJMusic) | Hwang Sung Je (BJJMusic) | 03.36 |  |  |  |  |
| 6. | One Year Later (kor. 1년 後) (Jessica ja Onew) | Kim Jin Hwan | Kim Jin Hwan | Kim Jin Hwan | 04.01 |  |  |  |  |
Kiistat

Albumin alkuperäinen julkaisupäivä viivästyi, jotta albumin kansikuva voitaisiin uudistaa. Merkittäviä muutoksia tehtiin poistamalla keisarilliset kuvat Japanin toisen maailmansodan hävittäjälentokoneesta Mitsubishi A6M Reisenista ja muokkaamalla Saksan kansallissosialistisen työväenpuolueen kotka -arvomerkkiä albumin kannessa.[lähde? ] Tämän seurauksena minialbumi julkaistiin virallisesti neljä päivää myöhemmin 29. kesäkuuta 2009.
Palkinnot

| Kausi | Vuosi | Päivä | Palkintogaala | Palkinto |
| --- | --- | --- | --- | --- |
| 24. | 2009 | 10. joulukuuta | Golden Disk Awards | Vuoden digitaalinen julkaisu |
| 24. | 2009 | 10. joulukuuta | Golden Disk Awards | Vuoden ennätys digitaalisesta julkaisusta |
Girls’ Generation
| --- | --- |
Studioalbumit:   Girls’ Generation  Oh!  Girls’ Generation  The Boys  Girls & Peace  I Got a Boy  Love & Peace  Lion Heart  Holiday Night  Forever 1 
EP:t:   Gee  Tell Me Your Wish (Genie)  Hoot  Mr.Mr. 
Singlet:   ”Into the New World”  ”Girls’ Generation”  ”Kissing You”  ”Baby Baby”  ”Gee”  ”Way to Go!”  ”Tell Me Your Wish (Genie)”  ”Chocolate Love”  ”S.E.O.U.L.”  ”Oh!”  ”Mr. Taxi/Run Devil Run”  ”Hoot”  ”Visual Dreams”  ”The Boys”  ”Paparazzi”  ”All My Love Is for You”  ”Flower Power”  ”Dancing Queen”  ”I Got a Boy”  ”Love & Girls”  ”Galaxy Supernova”  ”My Oh My”  ”Mr.Mr.” 
Muuta:   Diskografia  SM Entertainment  Girls’ Generation-TTS 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tell Me Your Wish (Genie))
Käännös suomeksi
Infernal (Barathrumin albumi)

| Infernal Barathrum |
| --- | --- | --- |

Studioalbumin tiedot
 Äänitetty : heinä–elokuu 1996, Studio Perkele
 Julkaistu: toukokuu 1997
 Tuottaja(t): Demonos Sova, Opyros, Sami Jämsén
 Tyylilaji: black metal
 Kesto: 65.45
 Levy-yhtiö: Nazgul's Eyrie Productions
Barathrumin muut julkaisut
| Jetblack 1997 | Infernal 1997 | Legions of Perkele 1998 |
Infernal on suomalaisen black metal -yhtye Barathrumin kolmas studioalbumi. Se julkaistiin vuonna 1997 levymerkillä Nazgul's Eyrie Productions.
Kappaleet

Kaikki kappaleet sanoittanut Demonos Sova, ellei toisin mainittu.
The Night of the Demon Lord – 5.37 (san. Opyros)
The Blasphemer – 3.58
Warmetal – 2.55
Deliver a Battle – 3.52
Death Is Saviour – 2.54
Leaving the World of Mortals – 10.49 (san. Opyros)
Deadmarch – 6.32
Ethereal Guest – 4.48
Immortal Warrior – 5.29
Demon Est Deus Inversus – 4.03
Infernal – 14.48
Kokoonpano

Demonos Sova – laulu, bassokitara, kitara, efektit, tuottaja, grafiikka, valokuva
Pimeä – rummut, lyömäsoittimet, bassokitara
Sulphur – kitara
Kokoonpano > Muut tekijät

Sami Jämsén – tuottaja
Opyros – vastaava tuottaja
J. S. Kerman – grafiikka
Oliver Kraupa – grafiikka, layout
Aiheesta muualla

Albumi Infernal (Barathrumin albumi) Encyclopaedia Metallum -sivustolla (englanniksi)
Infernal discogs.com -sivustolla
Illuminati (sarjakuvat)

Illuminatin jäsenet koolla.
Illuminati on Marvel-kustantamon sarjakuvissa esiintyvä järjestö, jonka jäseniin kuuluu useita Marvel-universumin vaikutusvaltaisempia sankareita. Järjestö toimii useimmiten salaisesti kulissien takaa ohjaillen tapahtumia muiden sankarien tietämättä. Salaseura esiintyi ensimmäisen kerran New Avengers -lehden numerossa 7 (heinäkuu 2005). Tarinan käsikirjoitti Brian Michael Bendis.
Illuminatin perustivat alun perin Professori X, Tohtori Outo, Herra Fantastinen, Namor,  Rautamies ja Musta Salama.
Sarjakuva on viittaus Illuminatiin.
Jäsenet

Brian Michael Bendis on todennut Illuminatin jokaisen jäsenten edustavan jotakin Marvel-universumin kantavaa aspektia.
Namor on merenalaisen valtakunnan hallitsija ja edustaa antisankareita.
Tony Stark / Rautamies edustaa kirkasotsaista Kostajaa, joka ymmärtää ja arvostaa sankarien kykyä toimia yhdessä hallituksen kanssa.
Reed Richards / Herra Fantastinen edustaa seuran tieteellistä ajattelua.
Blackagar Boltagon / Musta Salama edustaa epäinhimillisiä, jotka ovat tärkeä osa Marvel-universumia ja sen historiaa.
Stephen Strange / Tohtori Outo puhuu kaiken mystisen/epätieteellisen puolesta.
Charles Xavier / Professori X edustaa luonnollisesti mutanttiyhteisöä.
Alun perin T’Challa / Musta Pantteri kutsuttiin myös Illuminatin jäseneksi edustamaan Wakandan valtiota, mutta hän kieltäytyi, uskoen, etteivät Illuminatin jäsenet pysty olemaan kaikesta samaa mieltä ja siten tekemään parhaita mahdollisia ratkaisuja.
Cabal (Pimeä Illuminati)

Amerikassa juuri päättyneen Salainen invaasio -tarinakokonaisuudessa Norman Osborn nousi kansallissankarin asemaan ammuttuaan skrullien kuningattaren. Voitettuaan presidentin ja valtion luottamuksen hän luo oman versionsa Illuminatista, joka tunnettiin sekä nimillä Pimeä Illuminati että Cabal.
Jäsenet:
Norman Osborn on ryhmän epävirallinen johtaja ja pitää yllä suhteita hallitukseen ja on näin "korvannut" Rautamiehen
Tohtori Doom on Reed Richardsin paikalla tieteellisen ajatussuunnan edustajana
Emma Frost edustaa mutantteja ja on telepaatikko, aivan kuin Charles ennen häntä
Loki, joka on varastanut Sifin kehon, on magian asiantuntija.
Huppu on korvannut Mustan Pantterin ja on myös tavallaan Oudonkin, sillä hän toimii linkkinä Illuminatin ja Dormammun välillä
Namor on myös tämän Illuminationin jäsen samassa roolissa.
The Dream (kappale)

|  The Dream |
| --- | --- |
 Roko esittämässä kappaletta toisen semifinaalin kenraaliharjoituksessa.
Kappaleen tiedot
Esittäjä(t):  Roko Blažević
Levy-yhtiö:  Croatia Records
Kesto:  3:00
Tyylilaji:  pop
Julkaistu:  17. helmikuuta 2019
Säveltäjä(t):  Jacques Houdek
Sanoittaja(t):  Jacques Houdek Andrea Ćurić Charlie Mason
Tuottaja(t):  Filip Gjud Ivan Škunca
Euroviisutiedot
Vuosi:  2019
Maa:  Kroatia
Kieli:  englanti, kroaatti
Sijoitus semifinaalissa:  14.
Pisteet semifinaalissa:  64
Video:  videolinkki
The Dream on kroatialaisen laulajan Roko Blaževićin esittämä kappale, jolla hän edusti Kroatiaa vuoden 2019 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui neljänneksitoista ja karsiutui finaalista.
Infected Disarray

| Infected Disarray> Tiedot |
| --- | --- |
Toiminnassa:  2000–
Tyylilaji:  brutaali death metal
Kotipaikka:   Lontoo, Englanti
Laulukieli:  englanti
Jäsenet:  Eddie, laulu   Tom Bradfield, kitara   Paul Martin, kitara   Tom Carter, bassokitara   Joninsane, rummut  
Levy-yhtiö:  Unique Leader Records, 2008–  
Infobox OKNimi-testi OK: 
Infected Disarray on englantilainen brutaalin death metalin yhtye, jonka perustivat Lontoossa vuonna 2000 useiden brittiläisten underground-yhtyeiden jäsenet.
Julkaistuaan kolmen kappaleen promoalbumin vuonna 2001 yhtye lopetti toimintansa, mutta aloitti toimintansa uudelleen vuonna 2004. Lokakuussa 2009 yhtye solmi levytyssopimuksen yhdysvaltalaisen Unique Leader Recordsin kanssa. Yhtyeen esikoisalbumi, Disseminating Obscenity, julkaistiin helmikuussa 2009.
Jäsenet

Eddie – laulu
Tom Bradfield – kitara
Paul Martin – kitara
Tom Carter – bassokitara
Joninsane – rummut
Jäsenet > Entiset jäsenet

Mr. Smith – bassokitara
Lal Vipulananthan – kitara
Diskografia

Promo '01 (2001,  demo)
100 Day Killing Spree (2003,  split, Extremist Records)
Disseminating Obscenity (2009,  Unique Leader Records)
Aiheesta muualla

Infected Disarray Unique Leader Recordsin sivulla (Arkistoitu – Internet Archive)
Infected Disarray Encyclopaedia Metallumissa (englanniksi)
Infected Disarray Myspacessa (englanniksi)
Intempo

| Intempo |
| --- | --- |

Tiedot
Sijainti:  Benidorm, Espanja
Rakennettu:  2006–2014
Tila:  valmis
Tekniset tiedot
Kerroksia:  47 
Korkeus
Kattokorkeus:  189 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Intempo on Benidormissa, Espanjassa sijaitseva 189 metriä korkea pilvenpiirtäjä. Alun perin siitä oli suunniteltu tulevan 20-kerroksinen, mutta kesken rakennustöiden arkkitehdit halusivat kaksinkertaistaa korkeuden. Rakennusvaiheessa kuitenkin hisseille unohdettiin varata tilaa, ja tällä hetkellä hissillä pääsee vain 20 kerrokseen asti. Pilvenpiirtäjä valmistui maaliskuussa 2014.
Aiheesta muualla

Wikimedia Commonsissa on kuvia tai muita tiedostoja aiheesta .
InTempon kotisivut (Arkistoitu – Internet Archive) (espanjaksi)
The Black Phone

| The Black Phone |
| --- | --- |

Ohjaaja:  Scott Derrickson
Käsikirjoittaja:   Scott Derrickson  C. Robert Cargill 
Perustuu:  Joe Hillin novelliin Musta puhelin
Tuottaja:   Jason Blum  Scott Derrickson  C. Robert Cargill 
Säveltäjä:  Mark Korven
Kuvaaja:  Brett Jutkiewicz
Leikkaaja:  Frédéric Thoraval
Pääosat:   Mason Thames  Madeleine McGraw  Jeremy Davies  James Ransone  Ethan Hawke 
Valmistustiedot
Valmistusmaa:  Yhdysvallat
Tuotantoyhtiö:   Blumhouse Productions  Crooked Highway 
Levittäjä:  Universal Pictures
Ensi-ilta:   2021-9-2525. syyskuuta 2021 (Fantastic Fest)  2022-6-2424. kesäkuuta 2022 (Yhdysvallat)  2022-7-1515. heinäkuuta 2022 (Suomi)  
Kesto:  103 minuuttia
Alkuperäiskieli:  englanti
Budjetti:  16–18 miljoonaa dollaria
Tuotto:  116,4 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Black Phone on vuonna 2021 ensi-iltansa saanut yhdysvaltalainen kauhuelokuva, jonka on ohjannut Scott Derrickson sekä käsikirjoittaneet Derrickson ja C. Robert Cargill. Se perustuu Joe Hillin novelliin Musta puhelin. Elokuvan pääosia esittävät Mason Thames, Madeleine McGraw, Jeremy Davies, James Ransone ja Ethan Hawke.
Elokuvan keskiössä on koulukiusattu teinipoika, joka kidnapataan ja vangitaan äänieristettyyn kellariin. Kellarin seinällä on rikkinäinen puhelin, jota kautta kidnappaajan entiset uhrit kommunikoivat pojan kanssa ja yrittävät auttaa tämän vapauteen.
The Black Phone sai maailmanensi-iltansa Fantastic Fest -tapahtumassa 24. syyskuuta 2021. Suomen-ensi-iltansa se sai 15. heinäkuuta 2022. Elokuva sai positiivisen vastaanoton kriitikoilta, jotka kehuivat erityisesti sen roolisuorituksia sekä uskollisuutta lähdemateriaalia kohtaan.
Näyttelijät

| 0 | 1 | 2 |
| --- | --- | --- |
|  Mason Thames  | … |  Finney   |
|  Madeleine McGraw  | … |  Gwen   |
|  Ethan Hawke  | … |  nappaaja   |
|  Jeremy Davies  | … |  Terrence   |
|  E. Roger Mitchell  | … |  etsivä Wright   |
|  Troy Rudeseal  | … |  etsivä Miller   |
|  James Ransone  | … |  Max   |
|  Miguel Cazarez Mora  | … |  Robin   |
|  Rebecca Clarke  | … |  Donna   |
|  J. Gaven Wilde  | … |  Moose   |
|  Spencer Fitzgerald  | … |  Buzz   |
|  Jordan Isaiah White  | … |  Matty   |
|  Brady Ryan  | … |  Matt   |
|  Tristan Pravong  | … |  Bruce   |
|  Jacob Moran  | … |  Billy   |
|  Brady Hepner  | … |  Vance   |
|  Banks Repeta  | … |  Griffin   |
Aiheesta muualla

Virallinen sivusto (englanniksi)
The Black Phone Internet Movie Databasessa (englanniksi)